**SKELBIAMOS APKLAUSOS (SU DERYBOMIS) BENDROSIOS SĄLYGOS**

**TURINYS**

[1. BENDROSIOS NUOSTATOS 2](#_Toc497721239)

[2. LG IR TIEKĖJO BENDRAVIMO PRIEMONĖS 3](#_Toc497721240)

[3. PIRKIMO DOKUMENTŲ PAAIŠKINIMAS IR PATIKSLINIMAS 3](#_Toc497721241)

[4. PAŠALINIMO PAGRINDAI 4](#_Toc497721245)

[5. RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS 4](#_Toc497721246)

[6. TIEKĖJŲ GRUPĖS DALYVAVIMAS PIRKIME 5](#_Toc497721247)

[7. REIKALAVIMAI PASIŪLYMŲ RENGIMUI IR PATEIKIMUI 5](#_Toc497721248)

[8. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS 7](#_Toc497721257)

[9. PASIŪLYMŲ ŠIFRAVIMAS 9](#_Toc497721258)

[10. PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS 9](#_Toc497721261)

[11. PIRMINIŲ / pakeistų PASIŪLYMŲ NAGRINĖJIMAS, VERTINIMAS IR PALYGINIMAS 10](#_Toc497721262)

[12. DERYBOS SU TIEKĖJAIS 11](#_Toc497721263)

[13. GALUTINIŲ PASIŪLYMŲ NAGRINĖJIMAS, VERTINIMAS IR ATMETIMO PRIEŽASTYS 12](#_Toc497721264)

[14. PASIŪLYMŲ ATMETIMO PRIEŽASTYS 13](#_Toc497721265)

[15. INFORMAVIMAS APIE PIRKIMO PROCEDŪRŲ REZULTATUS 13](#_Toc497721266)

[16. SUTARTIES SUDARYMAS 14](#_Toc497721267)

[17. PRETENZIJŲ, IEŠKINIŲ TEIKIMAS IR NAGRINĖJIMAS 15](#_Toc497721268)

# **BENDROSIOS NUOSTATOS**

* 1. Skelbiamos apklausos (su derybomis) Bendrosiose sąlygose (toliau – **Bendrosios sąlygos**) nustatomos AB „Lietuvos geležinkeliai“ *(buveinės adresas: Mindaugo g. 12, LT-03603, Vilnius, Lietuvos Respublika, įmonės kodas 110053842, PVM kodas LT100538411, atsisk. sąsk. Nr. LT68 7044 0600 0029 4239, (apmokėjimui užsienio valiuta sąsk. Nr. LT54 7044 0600 0029 4200), bankas: AB SEB bankas, banko kodas 70440)* (toliau – **LG**) viešojo pirkimo[[1]](#footnote-2) arba pirkimo[[2]](#footnote-3) (toliau abu – **pirkimas**(**-i**)), vykdomo skelbiamos apklausos būdu, bendrosios nuostatos, kurios yra vienodos ir nekeičiamos[[3]](#footnote-4) kiekvieno konkretaus pirkimo atveju. Skelbiamos apklausos specialiosiose sąlygose (toliau – **Specialiosios sąlygos**) nustatomos pirkimo, vykdomo skelbiamos apklausos būdu, sąlygos, kurios priklauso nuo konkretaus įsigyjamo pirkimo objekto ir yra keičiamos kiekvieno konkretaus pirkimo atveju. Specialiosiose sąlygose nurodoma, ar vykdomas bendrai atliekamas pirkimas[[4]](#footnote-5) ar kita perkančioji organizacija ir (arba) kitas perkantysis subjektas, ir (arba) kitas juridinis asmuo (toliau – **Įgaliotojas**(**-i**) suteikia LG įgaliojimą pirkimams organizuoti, pirkimo procedūroms iki sutarties sudarymo atlikti taip, kaip nustatyta pirkimus reglamentuojančiuose teisės aktuose. Esant prieštaravimams tarp Bendrųjų ir Specialiųjų sąlygų, taikomos Specialiosios sąlygos.
  2. LG ir Įgaliotojas yra pridėtinės vertės mokesčio (toliau – **PVM**) mokėtojas.

1.3. Pirkimas atliekamas vadovaujantis šio pirkimo dokumentais, Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – **Komunalinio sektoriaus pirkimų įstatymas**) (netaikomas viešojo pirkimo atveju), Lietuvos Respublikos viešųjų pirkimų įstatymu (toliau – **Viešųjų pirkimų įstatymas**), Lietuvos Respublikos civiliniu kodeksu, [Mažos vertės pirkimų vykdymo taisyklėmis](http://mw.eviesiejipirkimai.lt/vpm/K22N_FILES/SVPTS/1000053021.pdf), patvirtintomis LG generalinio direktoriaus 2020 m. sausio 8 d. įsakymu Nr. ĮS(LG)-5 „Dėl mažos vertės pirkimų vykdymo taisyklių tvirtinimo“ (toliau – **Taisyklės**) (netaikoma viešojo pirkimo atveju), kitais pirkimus reglamentuojančiais teisės aktais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Esant prieštaravimams tarp pirkimo dokumentų ir Taisyklių, taikomos Taisyklių nuostatos.

1.4. Pirkimo dokumentus sudaro:

1.4.1. skelbimas apie pirkimą;

1.4.2. Bendrosios sąlygos;

1.4.3. Specialiosios sąlygos (kartu su priedais);

1.4.4. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių yra);

1.4.5. kita LG Centrinėje viešųjų pirkimų informacinės sistemos (toliau – **CVP IS**) priemonėmis pateikta informacija.

1.5. Stebėtojai dalyvauti pirkimo komisijos posėdžiuose nėra kviečiami.

1.6. Pirkimo dokumentuose vartojamos sąvokos:

1.6.1. **Pirminis pasiūlymas** – tiekėjo raštu LG pirmą kartą pateiktas siūlymas dėl konkretaus pirkimo objekto pagal pirkimo dokumentuose nustatytas sąlygas.

**1.6.2. Pakeistas pasiūlymas** – derybų metu LG pareikalavus tiekėjo pateiktas siūlymas, keičiantis Pirminį pasiūlymą;

**1.6.3. Galutinis pasiūlymas** – tiekėjo raštu LG pateiktas pasiūlymas, keičiantis tiekėjo Pirminį ir (arba) Pakeistą pasiūlymą, kuris teikiamas užbaigus derybų procedūrą;

**1.6.4. Derybų pakopos** – konkretaus pirkimo atveju LG organizuojamų derybų procedūros dalys, kurių metu, vadovaujantis Specialiosiose sąlygose kiekvienai pakopai nustatytais pasiūlymų vertinimo kriterijais, mažinamas tiekėjų pateiktų pasiūlymų skaičius. Derybų pakopos taikomos, jei apie jų taikymą nurodyta Specialiųjų sąlygų 9.2 punkte.

1.6.5. Kitos pirkimo dokumentuose vartojamos sąvokos apibrėžtos Komunalinio sektoriaus pirkimų įstatyme ir (arba) Viešųjų pirkimų įstatyme.

1.7. Bendrosiose sąlygose bet kokia linksnio forma nurodyti žodžiai **„kaina arba sąnaudos“**, **„kaina, sąnaudos“** reiškia nuorodą į vieną iš šių reikšmių, priklausomai nuo Specialiųjų sąlygų 9.3 punkte nurodyto pasiūlymų vertinimo kriterijaus. Jei Specialiųjų sąlygų 9.3 punkte pažymėta, kad pasiūlymai vertinami pagal kainos ar sąnaudų ir kokybės santykį ir pirkimo dokumentuose nustatoma fiksuota kaina ar sąnaudos, Bendrųjų sąlygų nuostatos, susijusios su kainų ar sąnaudų vertinimu, nėra taikomos.

1.8. Bendrosiose sąlygose bet kokia linksnio forma nurodytas žodis **„sutartis“** reiškia nuorodą į pirkimo–pardavimo sutartį (toliau – **Pirkimo sutartis**) arba preliminariąją pirkimo–pardavimo sutartį (toliau – **Preliminarioji sutartis**) priklausomai nuo Specialiųjų sąlygų 1.3 punkte nustatytos sutarties rūšies.

1.9. Jeigu Specialiųjų sąlygų 1.3 punkte pažymėta, kad pirkimo procedūra atliekama siekiant sudaryti Preliminariąją sutartį ir ši sutartis sudaroma su keliais tiekėjais, Bendrosiose ir Specialiosiose sąlygose nurodyti žodžiai **„laimėtojas“**, **„laimėjęs pasiūlymas“** ir pan., turėtų būti suprantami daugiskaitos forma.

1.10. LG laikys, kad visi tiekėjai, teikiantys pasiūlymus, yra susipažinę su pirkimo dokumentais, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp LG ir tiekėjų susiklostantiems santykiams, kylantiems iš (ar) susijusiems su šiuo pirkimu. Su visais Lietuvos Respublikos teisės aktais galima susipažinti internetinėje duomenų bazėje <https://www.e-tar.lt/portal/lt/index>. Su Taisyklėmis galima susipažinti Centriniame viešųjų pirkimų portale:

<http://mw.eviesiejipirkimai.lt/vpm/SVPTS/svpts_sarasas.asp?SBJ_ID=1020012466>.

1.11. LG bet kuriuo metu iki sutarties sudarymo turi teisę savo iniciatyva nutraukti pradėtas konkretaus pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Komunalinio sektoriaus pirkimų įstatymo 29 straipsnio 1 dalyje ar Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.

# **LG IR TIEKĖJO BENDRAVIMO PRIEMONĖS**

* 1. LG ir tiekėjo bendravimas vyksta tik CVP IS priemonėmis, išskyrus:
     1. tiekėjų pasiūlymų pateikimą, jeigu Specialiųjų sąlygų 6.2 punkte nurodytos kitos priemonės pasiūlymams pateikti.
     2. derybų procedūrą, jeigu LG Specialiųjų sąlygų 9.1 punkte nurodytos kitos bendravimo priemonės (pavyzdžiui, kviečiama derėtis žodžiu).
     3. bendravimą pasirašant sutartį ir keičiantis informacija dėl sutarties pasirašymo, jeigu LG siųsdamas kvietimą pasirašyti sutartį, nurodo kitas bendravimo priemones.
     4. pretenzijų pateikimą (pretenzijos gali būti teikiamos faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją).
  2. Mokomąją medžiagą, kaip prisijungti ir naudotis CVP IS, galima rasti Viešųjų pirkimų tarnybos tinklalapyje [www.vpt.lrv.lt](http://www.vpt.lrv.lt).
  3. LG neatsako už nenumatytus atvejus, dėl kurių elektroniniai pasiūlymai nebuvo gauti ar gauti pavėluotai. Tiekėjui CVP IS susirašinėjimo priemonėmis paprašius, LGCVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

# **PIRKIMO DOKUMENTŲ PAAIŠKINIMAS IR PATIKSLINIMAS**

* 1. Pirkimo dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į LG. Kai tiekėjai kreipiasi dėl pirkimo dokumentų paaiškinimo ar patikslinimo:
     1. prašymas paaiškinti /patikslinti pirkimo dokumentus turi būti pateiktas ne vėliau kaip 2 (dvi) darbo dienos iki pirminių pasiūlymų pateikimo termino pabaigos.
     2. pirkimo dokumentų paaiškinimas/patikslinimas pateikiamas visiems tiekėjams ne vėliau kaip 1 (viena) darbo diena iki pirminių pasiūlymų pateikimo termino pabaigos.
     3. Pirminių pasiūlymų pateikimo terminas yra pratęsiamas, jeigu dėl kokių nors priežasčių pirkimo dokumentų paaiškinimas ar patikslinimas pateikiamas likus mažiau dienų nei nurodyta šio skyriaus 3.1.2 punkte (LG neprivalo pratęsti termino, kai papildomos informacijos nebuvo paprašyta laiku) arba buvo padaryta reikšmingų pirkimo dokumentų pakeitimų (paaiškinimas/patikslinimas turi esminės įtakos pasiūlymų parengimui);
     4. pirkimo dokumentų paaiškinimas/patikslinimas paskelbiamas CVP IS kartu su kitais pirkimo dokumentais (taip pat gali būti paskelbiamas klaidų ištaisymo skelbimas) ir išsiunčiamas CVP IS susirašinėjimo priemonėmis, neatskleidžiant, iš ko buvo gautas prašymas tokį paaiškinimą ar patikslinimą pateikti. Jei pirkimo dokumentai papildomai buvo skelbiami kituose šaltiniuose, paaiškinimai, patikslinimai paskelbiami ir juose;
  2. LG pirkimo dokumentus paaiškindamas/patikslindamas savo iniciatyva laikosi šio skyriaus 3.1.2-3.1.4 punktuose nurodytų procedūrų.
  3. LG neketina rengti susitikimo su tiekėjais dėl pirkimo dokumentų paaiškinimo.
  4. Bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas. Tuo atveju, kai skelbime apie pirkimą pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą.



# **PAŠALINIMO PAGRINDAI**

* 1. Tiekėjo pašalinimo pagrindai nustatyti Specialiosiose sąlygose.
  2. Subtiekėjų, kurių pajėgumais tiekėjas nesiremia, pašalinimo pagrindai ir jų patikrinimo tvarka (jei LG tikrina, ar nėra tokio subtiekėjo pašalinimo pagrindų) nurodyta Pirkimo sutarties projekte.
  3. Jei Specialiųjų sąlygų 5.2 punkte nurodyta, kad pirkimo objektas skaidomas į dalis, Specialiųjų sąlygų 4 priedo 1 lentelėje nurodyti reikalavimai dėl pašalinimo pagrindų nebuvimo (jeigu tokius reikalavimus LG kelia) taikomi visoms pirkimo objekto dalims.
  4. LG tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš Specialiųjų sąlygų 4 priedo 1 lentelėje nustatytų pašalinimo pagrindų (jeigu tokius reikalavimus LG kelia).
  5. Jeigu tiekėjas neatitinka reikalavimų, nustatytų pagal Specialiųjų sąlygų 4 priedo 1 lentelės 1 ir 3-11 punktus, LG jo nepašalina iš pirkimo procedūros, kai yra abi šios sąlygos kartu:
     1. tiekėjas pateikė LG informaciją apie tai, kad ėmėsi šių priemonių:
        1. savanoriškai sumokėjo arba įsipareigojo sumokėti kompensaciją už žalą, padarytą dėl Specialiųjų sąlygų 4 priedo 1 lentelės 1 ir 3-11 punktuose nurodytos nusikalstamos veikos arba pažeidimo, jeigu taikytina;
        2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
        3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
     2. LG įvertino tiekėjo informaciją, pateiktą pagal šio skyriaus 4.5.1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. LG pateikia tiekėjui motyvuotą sprendimą raštu ne vėliau kaip per 10 dienų nuo šio skyriaus 4.5.1 punkte nurodytos tiekėjo informacijos gavimo.

# **RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS**

* 1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus LG kelia), neatsižvelgiant į ryšio su tais ūkio subjektais teisinį pobūdį ir laikantis šio skyriaus 5.2 punkte nustatyto reikalavimo.
  2. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (arba) būti tam tikros organizacijos nariu (jeigu tokius reikalavimus LG kelia) **tik tuo atveju, jeigu tie subjektai patys suteiks paslaugas/atliks darbus** *(priklausomai nuo pirkimo objekto)*, **kuriems reikia jų turimų pajėgumų.**
  3. Šio skyriaus 5.1 ir 5.2 punktuose nurodytomis sąlygomis tiekėjų grupė gali remtis grupės dalyvių arba kitų ūkio subjektų pajėgumais.
  4. Jeigu tiekėjas remiasi kito ūkio subjekto pajėgumais, jis, teikdamas pirminį pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan.
  5. Jei LG nustato reikalavimus tiekėjams dėl ekonominio ir finansinio pajėgumo, tiekėjas ir ūkio subjektai, kurių pajėgumais remiasi, kad atitiktų ekonominio ir finansinio pajėgumo reikalavimus, turi prisiimti solidarią atsakomybę už Pirkimo sutarties įvykdymą. Tai pagrįsdamas tiekėjas pasiūlyme privalo pateikti šio ūkio subjekto pasirašytos laidavimo sutarties skaitmeninę kopiją (jei tokie reikalavimai keliami, laidavimo sutartis pateikiama Specialiųjų sąlygų prieduose), patvirtinančią, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.

Laidavimo sutartyje negali būti daroma jokių išlygų, kurios pakeistų Specialiųjų sąlygų priede nurodytas laidavimo sąlygas. Pasiūlymas, kuriame laidavimo sutartis neatitiks šiame punkte nurodytų reikalavimų, atmetamas. LG reikalaus, kad tiekėją pripažinus laimėtoju, pasirašytos laidavimo sutarties originalai (3 egz.) būtų pateikti LG. Neįvykdžius šio reikalavimo, laikoma, kad tiekėjas atsisakė pasirašyti sutartį pirkimo dokumentuose nustatytomis sąlygomis.

* 1. Tiekėjas savo pasiūlyme, užpildant Specialiųjų sąlygų 2 priede pateiktą formą, privalo nurodyti:
     1. ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus LG kelia). **Šiais ūkio subjektais laikomi ir ekspertai, kurie** pirkimo laimėjimo ir Pirkimo sutarties sudarymo atveju **bus įdarbinti** tiekėjo.
     2. **kokiai Pirkimo sutarties daliai** ir kokius **subtiekėjus**, jeigu jie yra žinomi, **jis ketina pasitelkti**, t. y. tiekėjas pasiūlymuose neprivalo nurodyti, kokius subtiekėjus pasitelks Pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma Pirkimo sutartis. Subtiekėjai nėra laikomi ūkio subjektais, jeigu šie tik vykdo sutartines tiekėjo prievoles, tačiau tiekėjas nesiremia jų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Subtiekėjų pasitelkimo tvarka nustatyta Pirkimo sutarties nuostatose (Specialiųjų sąlygų 3 priedas).
  2. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų reikalavimų, jis per LG CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.
  3. **LG neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.**

# **TIEKĖJŲ GRUPĖS DALYVAVIMAS PIRKIME**

* 1. Jei pirkime dalyvauja tiekėjų grupė, ji pirminiame pasiūlyme turi pateikti jungtinės veiklos sutarties (toliau – **JVS**) skaitmeninę kopiją. JVS turi būti nurodyta:
     1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su LG sudaryti Pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą sutarties vertę.
     2. solidari visų šios sutarties šalių atsakomybė už iš šio Pirkimo ar sutarties kylančių prievolių LG ir įsipareigojimų nevykdymą (įskaitant ir tokius iš sutarties kylančius bendrus įsipareigojimus, kurie savo esme tęstųsi ilgiau nei sutarties ar JVS terminas).
     3. JVS narys, atstovaujantis tiekėjų grupei (su kuriuo LG turėtų tvarkyti bendrus reikalus, susijusius su šiuo pirkimu: bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją ir pasirašyti sutartį);
     4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su sutarties įgyvendinimu susijusius dokumentus.
     5. nuostata, kad JVS nustatytų narių keitimas yra laikomas esminiu sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką LG sutikimą.
  2. LG nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti Pirkimo sutartį, ši tiekėjų grupė įgytų tam tikrą teisinę formą.

# **REIKALAVIMAI PASIŪLYMŲ RENGIMUI IR PATEIKIMUI**

# Reikalavimai dėl subtiekėjų ir ūkio subjektų, kurių pajėgumais remiasi tiekėjas, nurodymo pasiūlymuose ir konkrečių dokumentų pateikimo nustatyti Bendrųjų sąlygų 5 skyriuje.

* 1. Reikalavimai dokumentams, kuriuos turi pateikti pirkime dalyvaujanti tiekėjų grupė, nustatyti Bendrųjų sąlygų 6 skyriuje.
  2. Pasiūlymo galiojimo užtikrinimo (toliau – **Užtikrinimo**) pateikimo reikalavimai nurodyti Bendrųjų sąlygų 8 skyriuje.
  3. Tiekėjo pasiūlymas gali būti užšifruojamas Bendrųjų sąlygų 9 skyriuje nustatyta tvarka.

**Bendrieji reikalavimai pasiūlymų rengimui ir pateikimui**

7.5. Pasiūlymo forma ir kiti dokumentai, jeigu to reikalaujama Specialiosiose sąlygose, turi būti pasirašyti tiekėjo vadovo ar jo įgalioto asmens (likusių teikiamų dokumentų tiekėjas neprivalo pasirašyti, tačiau pasirašydamas Pasiūlymo formą jis patvirtina visų pridedamų dokumentų tikrumą). Kitų institucijų išduoti (parengti) dokumentai turi būti pasirašyti šių institucijų vadovų ar įgaliotų asmenų (Užtikrinimas pasirašomas pagal Bendrųjų sąlygų 8.12 punkto reikalavimus). Gali būti pateikiami:

7.5.1. tiesiogiai elektroninėmis priemonėmis suformuoti dokumentai (tokiu atveju, jeigu pagal Pirkimo dokumentų sąlygas šie dokumentai turi būti pasirašomi, jie pateikiami pasirašyti kvalifikuotu elektroniniu parašu, atitinkančiu Komunalinio sektoriaus pirkimų įstatymo 34 straipsnio 11 dalies 2 ir 3 punktuose nustatytus reikalavimus);

7.5.2. skaitmeninės dokumentų kopijos (tokiu atveju, jeigu pagal Pirkimo dokumentų sąlygas šie dokumentai turi būti pasirašomi, šie dokumentai gali būti pasirašomi fiziniu arba kvalifikuotu elektroniniu parašu, atitinkančiu Komunalinio sektoriaus pirkimų įstatymo 34 straipsnio 11 dalies 2 ir 3 punktuose nustatytus reikalavimus (jeigu pagal pirkimo dokumentų sąlygas šie dokumentai turi būti pasirašomi)).Jeigu dokumentas pasirašomas kvalifikuotu elektroniniu parašu, šiuose dokumentuose nurodomas tiekėją atstovaujantis asmuo turi sutapti su elektroniniu parašu šį dokumentą pasirašančiu asmeniu.

7.6. Pasiūlymą sudaro tiekėjo pateiktų duomenų ir dokumentų visuma.

7.7. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc, odt* ir kt.). LG, kilus abejonėmsdėl patvirtintos kopijos atitikties originalui, pasilieka sau teisę reikalauti pateikti dokumentų originalus.

7.8. Pasiūlymai turi būti rengiami lietuvių kalba, išskyrus Bendrųjų sąlygų 8.6 punkte nustatytą atvejį ir Specialiosiose sąlygose nustatytus atvejus (jei tokie atvejai nustatomi). Jei atitinkami dokumentai yra išduoti kita kalba, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba tiekėjo ar jo įgalioto asmens parašu ir antspaudu (jei turi) ir, tokiu atveju, interpretuojant pasiūlymą pirmenybė teikiama vertimui, išskyrus pasiūlymo galiojimo užtikrinimą, kur pirmenybė teikiama originaliam tekstui. LG pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notaro.

7.9. Tiekėjas gali pateikti tik vieną Pirminį, Pakeistą ir, kai reikalaujama, Galutinį pasiūlymą (jeigu Specialiųjų sąlygų 5.2 punkte nurodyta, kad pirkimo objektas skaidomas į dalis, tuomet jis gali teikti tik po vieną Pirminį, Pakeistą ir Galutinį pasiūlymą atskirai pirkimo objekto daliai, nurodant kelis kainos/sąnaudų variantus pirkimo objekto dalių grupėms (jei toks nurodymas leidžiamas pagal Specialiųjų sąlygų 5.3 punktą)), nepriklausomai nuo to, ar jis pirkime dalyvauja individualiai, ar kaip tiekėjų grupės narys.

7.10. Tiekėjui nėra leidžiama pateikti alternatyvių pasiūlymų, jeigu Specialiosiose sąlygose nenustatyta kitaip. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) atmetami (išskyrus atvejus, kai pagal Specialiųjų sąlygų reikalavimus alternatyvius pasiūlymus pateikti galima).

7.11. Pasiūlyme kaina ar sąnaudos nurodomos eurais, išreiškiant ir apskaičiuojant taip, kaip nurodyta Specialiųjų sąlygų 9.4 punkte. Apskaičiuojant kainą ar sąnaudas, turi būti atsižvelgta į visą techninėje specifikacijoje nurodytą pirkimo objekto apimtį, kainos ar sąnaudų sudėtines dalis, į techninės specifikacijos reikalavimus ir pan. Į kainą ar sąnaudas turi būti įskaityti visi mokesčiai (įskaitant, bet neapsiribojant bet kokiais muito mokesčiais ir rinkliavomis) ir visos tiekėjo išlaidos pagal techninės specifikacijos reikalavimus.

**7.12. Visos kainos ar sąnaudos (ir jų sudėtinės dalys) pasiūlymuose turi būti nurodomos dviejų skaičių po kablelio tikslumu**, jeigu Specialiųjų sąlygų 9.4 punkte nenustatyta kitaip.

**Reikalavimai dokumentams, pagrindžiantiems tiekėjų kvalifikaciją**

7.13. Dokumentų, kurie patvirtina, kad tiekėjas atitinka reikalavimus tiekėjams, nereikalaujama pateikti, jeigu LG:

7.13.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;

7.13.2. šiuos dokumentus jau turi iš ankstesnių pirkimo procedūrų (ši nuostata netaikoma, jei pirkimo procedūra pradėta iki 2017-07-01 ir buvo vykdyta ne CVP IS priemonėmis).

7.14. Užsienio valstybės tiekėjo valstybėje išduoti Specialiųjų sąlygų 4 priede nurodyti dokumentai legalizuojami vadovaujantis Dokumentų legalizavimo ir tvirtinimo pažyma *(Apostille)* tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).

7.15. Jei pirkimo dokumentuose yra reikalaujama, o tiekėjas negali pateikti Specialiųjų sąlygų 4 priedo 1 lentelėje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų Viešųjų pirkimų įstatymo 46 straipsnio 1 ir 3 dalyse ir 6 dalies 2 punkte keliamų klausimų (jei analogiški klausimai keliami ir pirkimo dokumentuose), jie gali būti pakeisti priesaikos deklaracija ar oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

7.16. Jeigu skelbime apie pirkimą keliami reikalavimai tiekėjams dėl ekonominio ir finansinio pajėgumo ir tiekėjas dėl pateisinamų priežasčių negali pateikti reikalaujamų jo finansinį ir ekonominį pajėgumą įrodančių dokumentų, jis turi teisę (LG sutikus, kad tiekėjo nurodytos priežastys yra pateisinamos) pateikti kitus LG priimtinus dokumentus.



# **PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

8.1. Pasiūlymas galioja jame tiekėjo nurodytą laiką. **Pirminis pasiūlymas turi galioti ne trumpiau nei 90 (devyniasdešimt) kalendorinių dienų nuo Pirminių pasiūlymų pateikimo termino pabaigos***.* Pakeistas pasiūlymas turi galioti ne trumpiau nei 60 (šešiasdešimt) kalendorinių dienų nuo Pakeistų pasiūlymų pateikimo termino pabaigos. **Galutinis pasiūlymas turi galioti ne trumpiau nei 60 (šešiasdešimt) kalendorinių dienų nuo Galutinių pasiūlymų pateikimo termino pabaigos***.* Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

* 1. Jeigu Specialiųjų sąlygų 7.1 punkte reikalaujama, tiekėjas kartu su pasiūlymu privalo pateikti LG Užtikrinimą (toliau – **Užtikrinimas**), išduotą LG. Užtikrinimas, kuris skirtas ir pirminio ir galutinio pasiūlymo užtikrinimui, turi atitikti žemiau šiame skyriuje nurodytus reikalavimus.
  2. Reikalaujamo Užtikrinimo dydis nustatytas Specialiųjų sąlygų 7.1 punkte.
  3. Pasiūlymo galiojimas turi būti užtikrintas tik vienu iš šių būdų:
     1. LG išduota pirmo pareikalavimo neatšaukiama besąlygine priimtino turinio (priimtino turinio, bet nebūtinai tekstu pažodžiui) garantija, atitinkančia šio skyriaus 8.6 ir 8.7 punktuose nustatytus reikalavimus (Pasiūlymo galiojimo užtikrinimo banko garantijos forma pateikta Specialiųjų sąlygų 5a priede);
     2. LG išduotu draudimo bendrovės laidavimo draudimo raštu  (Pasiūlymo galiojimo užtikrinimo draudimo bendrovės laidavimo draudimo rašto forma pateikta Specialiųjų sąlygų 5b priede). Kartu su pasiūlymo laidavimo draudimo raštu tiekėjas turi pateikti ir pasirašyto draudimo liudijimo (poliso) kopiją bei apmokėjimą patvirtinančio dokumento kopiją, įrodančią, kad draudimo įmoka už šį išduotą pasiūlymo laidavimo draudimo raštą yra sumokėta.
     3. į atitinkamą LG sąskaitą, pervestu piniginiu užstatu:

**Sąskaitos Nr. LT68 7044 0600 0029 4239**

**AB SEB bankas, Gedimino pr. 12, 01103 Vilnius, Lietuva.**

Pateikiama mokėjimą liudijančio dokumento – mokėjimo kvito originalo skaitmeninė kopija arba mokėjimo nurodymo skaitmeninė kopija.

* 1. LG pasinaudos Užtikrinimu, jeigu:
     1. tiekėjas atšaukia arba pakeičia savo pasiūlymą pasiūlymo galiojimo laikotarpiu;
     2. laimėjęs pirkimą tiekėjas:
        1. vengia arba atsisako pasirašyti sutartį per LG nurodytą terminą;
        2. vengia arba atsisako pateikti Pirkimo sutarties įvykdymo užtikrinimą ar kitą su Pirkimo sutarties įsigaliojimu siejamą dokumentą per Pirkimo sutartyje nustatytą terminą.
  2. Tiekėjo Užtikrinimas turi būti pateiktas lietuvių arba anglų kalbomis.
  3. Banko išduotoms garantijoms turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „The ICC Uniform rules for demand guarantees“ (Leidinio Nr. 758). Draudimo bendrovių išduotiems laidavimo raštams turi būti taikoma Lietuvos Respublikos teisė.
  4. Prieš pateikdamas Užtikrinimą tiekėjas CVP IS susirašinėjimo priemonėmis gali prašyti LG patvirtinti, kad jis sutinka priimti jo siūlomą pasiūlymo galiojimo užtikrinimą. Tokiu atveju LG CVP IS susirašinėjimo priemonėmis privalo atsakyti tiekėjui ne vėliau kaip per 3 (tris) darbo dienas nuo prašymo gavimo dienos. Šis patvirtinimas neatima teisės iš LG atmesti Užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų LG arba kitiems ūkio subjektams, ar netinkamai juos vykdė.
  5. Užtikrinimas turi galioti ne trumpiau kaip 210 (du šimtus dešimt) dienų terminą nuo Pirminių pasiūlymų pateikimo termino pabaigos.
  6. LG praranda teisę pasinaudoti Užtikrinimu, kai:
     1. pasibaigia Užtikrinimo galiojimo laikas;
     2. įsigalioja sutartis ir pateikiamas Pirkimo sutarties sąlygas atitinkantis sutarties įvykdymo užtikrinimas;
     3. buvo nutrauktos Pirkimo procedūros;
     4. atmetami visi pasiūlymai.
  7. Elektronine forma pateikiamas Užtikrinimo dokumentas negrąžinamas.
  8. Užtikrinimą patvirtinantis dokumentas turi būti pateiktas kartu su kitais pasiūlymo dokumentais CVP IS priemonėmis. Užtikrinimą patvirtinantis dokumentas (banko garantija ar laidavimo draudimo raštas) turi būti atskirai pasirašytas išdavusios organizacijos kvalifikuotu elektroniniu parašu, atitinkančiu Komunalinio sektoriaus pirkimų įstatymo 34 straipsnio 11 dalies 2 ir 3 punktuose ar Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus. Kitokiu būdu Užtikrinimas gali būti pateiktas tik tokiu atveju, jei bankas ar draudimo bendrovė neišdavinėja kvalifikuotu elektroniniu parašu pasirašytų dokumentų ir tai patys patvirtina.
  9. Pirkimo procedūros metu LG gali prašyti, kad tiekėjas pratęstų pasiūlymų galiojimą (kartu ir Užtikrinimą) iki konkrečiai nurodyto termino. Tiekėjas gali atmesti tokį prašymą neprarasdamas teisės į savo Užtikrinimą. Tiekėjas, kuris sutinka pratęsti savo pasiūlymo galiojimo terminą, turi:
     1. per LG nustatytą laiką apie tai raštu pranešti LG ;
     2. per LG nustatytą laiką raštu pateikti dokumentą, kuris patvirtintų, kad Užtikrinimo terminas yra pratęsiamas arba pateikti naują Užtikrinimą.
  10. Jeigu tiekėjas neatsako į LG prašymą pratęsti pasiūlymo galiojimo terminą, jo nepratęsia arba nepateikia naujo Užtikrinimo, laikoma, kad jis atmetė šį prašymą. Tiekėjo, kuris atmetė LG prašymą, pasiūlymas toliau nenagrinėjamas ir nevertinamas.
  11. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atšaukti bei pakeisti neprarasdamas teisės į savo Užtikrinimą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo negalima.

# **PASIŪLYMŲ ŠIFRAVIMAS**

* 1. Tiekėjo teikiamas Galutinis pasiūlymas gali būti užšifruojamas (išskyrus atvejus, kai Specialiųjų sąlygų 9.3 punkte LG yra nurodęs, kad pats nustato fiksuotą kainą ar fiksuotas sąnaudas, o tiekėjai konkuruoja ir ekonomiškai naudingiausias pasiūlymas išrenkamas tik kokybės kriterijų pagrindu). Tiekėjas, nusprendęs pateikti užšifruotą pasiūlymą turi:
     1. **iki Galutinių pasiūlymų pateikimo termino pabaigos** naudodamasis CVP IS priemonėmis pateikti užšifruotą Galutinį pasiūlymą (užšifruojamas visas Galutinis pasiūlymas arba galutinio pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti Galutinį pasiūlymą galima rasti paspaudę šią [**nuorodą**](http://vpt.lrv.lt/uploads/vpt/documents/files/uzsifravimo_instrukcija.pdf).
     2. **iki vokų atplėšimo procedūros (posėdžio) pradžios CVP IS susirašinėjimo priemonėmis** pateikti slaptažodį, su kuriuo LG gali iššifruoti pateiktą Galutinį pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: LG oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su LG oficialiu jo telefonu ir (arba) kitais būdais).
  2. Iki vokų su Galutiniais pasiūlymais atplėšimo procedūros (posėdžio) pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis LG negalėjo iššifruoti Galutinio pasiūlymo, tiekėjo pasiūlymas atmetamas.



# **PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS**

* 1. Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Konfidencialius dokumentus tiekėjas nurodo Pasiūlymo formoje, parengtoje pagal Specialiųjų sąlygų 2 priedą. **Tiekėjo pasiūlymas turi būti teikiamas aiškiai pasiūlymo formoje nurodant, kurios pasiūlymo dalys yra konfidencialios, kadangi laimėjusio tiekėjo pasiūlymas ir sutartis bei jos pakeitimai teisės aktų nustatyta tvarka viešinami CVP IS*.***
  2. Konfidencialia informacija, kurią tiekėjas nurodo Pasiūlymo formoje, gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
     1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
     2. jeigu tai pažeistų Komunalinio sektoriaus pirkimų įstatymo 46 ir 68 straipsniuose ir 94 straipsnio 9 dalyje ar Viešųjų pirkimų įstatymo 33 ir 58 straipsnių ir 86 straipsnio 9 dalyje nustatytus reikalavimus dėl paskelbimo apie sudarytą sutartį, tiekėjų informavimo, laimėjusio dalyvio pasiūlymo, sudarytos sutarties, jos pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;
     3. pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir (arba) aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis;
     4. informacija apie pasitelktus ūkio subjektus, kurių pajėgumais remiasi tiekėjas, ir subtiekėjus, – tuo atveju, kai ši informacija reikalinga tiekėjui jo teisėtiems interesams ginti.
  3. Ne vėliau kaip per 6 (šešis) mėnesius nuo Pirkimo sutarties sudarymosuinteresuoti dalyviai gali prašyti LG supažindinti juos su laimėjusio tiekėjo pasiūlymu. LG nurodytu laikotarpiu gavęs suinteresuoto dalyvio prašymą, leidžia jam susipažinti su laimėjusio tiekėjo pasiūlymu, tačiau negali atskleisti informacijos, kurią tiekėjai, nepažeisdami šio skyriaus 10.2 punkto nuostatų, nurodė kaip konfidencialią.
  4. Jeigu LG kyla abejonių dėl tiekėjo pasiūlyme nurodytos informacijos konfidencialumo, jis prašo tiekėjo įrodyti, kodėl nurodyta informacija yra konfidenciali. Jeigu tiekėjas per LG nurodytą terminą, kuris nustatomas ne trumpesnis kaip 5 (penkios) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Tiekėjui nurodžius šio skyriaus 10.2.1-10.2.4 punktuose išvardytą informaciją kaip konfidencialią, LG turi teisę ją viešinti nesikreipiant į tiekėją papildomų įrodymų.
  5. Jeigu pirkimo dokumentuose prašoma pateikti ir prekių pavyzdžių, įvertinus pasiūlymus, nustačius pasiūlymų eilę ir priėmus sprendimą dėl laimėjusio pasiūlymo, iki sutarties sudarymo leidžiama visiems dalyviams (raštu pateikus prašymą LG ) susipažinti su pateiktais laimėjusio pasiūlymo prekių pavyzdžiais.

# **PIRMINIŲ / PAKEISTŲ PASIŪLYMŲ NAGRINĖJIMAS, VERTINIMAS IR PALYGINIMAS**

* 1. Tiekėjai negali dalyvauti susipažinimo su Pirminiais / Pakeistais pasiūlymais, Pirminių / Pakeistų pasiūlymų nagrinėjimo, vertinimo ir palyginimo procedūrose. Jei Specialiųjų sąlygų 5.2 punkte nurodyta, kad pirkimo objektas skaidomas į dalis – kiekvienos pirkimo objekto dalies Pirminiai / Pakeisti pasiūlymai nagrinėjami ir vertinami atskirai.
  2. Jeigu pagal Specialiųjų sąlygų 4.1 punktą tiekėjas iki Pirminių pasiūlymų pateikimo termino pabaigos turi pateikti visus jo kvalifikaciją įrodančius dokumentus, LG įvertina šiuos dokumentus, priima sprendimą dėl kiekvieno tiekėjo atitikties reikalavimams ir kiekvienam iš jų ne vėliau kaip per 3 (tris) darbo dienas nuo sprendimo priėmimo raštu praneša apie šio patikrinimo rezultatus, pagrįsdamas priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurie atitinka LG keliamus reikalavimus.
  3. Įvertinęs likusius pirminio pasiūlymo dokumentus, LG praneša apie šio įvertinimo rezultatus ir kviečia tiekėjus, kurie atitinka reikalavimus tiekėjų kvalifikacijai[[5]](#footnote-6) (jeigu kvalifikacija nėra tikrinama, į derybas kviečiami visi pirminius pasiūlymus pateikę tiekėjai) ir pasiūlymų pateikimo reikalavimus, nesusijusius su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina, į derybas. LG gali apriboti kviečiamų į derybas tiekėjų skaičių (apie tokį ribojimą nurodoma Specialiosiose sąlygose).
  4. Nagrinėjant tiekėjo pateiktą Pirminį/Pakeistą pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ar šių dokumentų ar duomenų trūksta, laikomasi Bendrųjų sąlygų 13.6.1-13.6.3 ir 13.6.5-13.6.6 punktuose nurodytų procedūrų.
  5. Tiekėjo Pirminis / Pakeistas pasiūlymas atmetamas, kai:
     1. tiekėjas LG prašymu nepatikslino, nepapildė, nepaaiškino Pirminio / Pakeisto pasiūlymo;
     2. Pirminis / Pakeistas pasiūlymas neatitinka pirkimo dokumentuose nustatytų reikalavimų tiekėjų kvalifikacijai;
     3. Pirminis / Pakeistas pasiūlymas neatitinka pasiūlymo pateikimo reikalavimų, nesusijusių su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
     4. Pirminis / Pakeistas pasiūlymas neatitinka pirkimo dokumentuose nustatytų reikalavimų, sąlygų ir kriterijų (ši nuostata taikoma tik tais atvejais, kai pasiūlymai vertinami kainos kriterijumi).

# **DERYBOS SU TIEKĖJAIS**

* 1. Išsiųstame kvietime į derybas LG nurodo derybų vietą ir laiką. Derybos vedamos Specialiųjų sąlygų 9.1 punkte nurodytomis priemonėmis.
  2. Derybų metu LG laikosi šių sąlygų:
     1. derasi su kiekvienu tiekėju atskirai;
     2. visiems tiekėjams taiko vienodus reikalavimus, suteikia vienodas galimybes ir pateikia vienodą informaciją; teikdamas informaciją LG nediskriminuoja tiekėjų;
     3. visus tiekėjus, kurių pasiūlymai nebuvo atmesti, raštu informuoja apie techninių specifikacijų ar kitų pirkimo dokumentų pakeitimus. LG , atsižvelgdamas į pirkimo dokumentų pakeitimus, nustatys tiekėjams pakankamą pateiktų Pakeistų ir Galutinių pasiūlymų pakeitimo terminą;
     4. jeigu Specialiųjų sąlygų 9.1 punkte nurodyta, kad derybos vedamos žodžiu, derybų metų surašomas derybų protokolas, kurį pasirašo LG atstovas ir dalyvio, su kuriuo derėtasi, įgaliotasis atstovas arba derybų turinys įforminamas garso įrašuose (derybų turinio įforminimo priemonės nurodomos kvietime į derybas).
  3. Po derybų visi likę tiekėjai per LG nustatytą terminą kviečiami pateikti Galutinius pasiūlymus (derybos gali vykti iš karto prašant pateikti Galutinius pasiūlymus). Kvietimas pateikti galutinius derybų pasiūlymus siunčiamas CVP IS susirašinėjimo priemonėmis. LG gali neprašyti pateikti Galutinio pasiūlymo tuo atveju, kai neskelbiamose derybose dalyvauja vienas tiekėjas ir LG su tiekėju sutaria, kad derybų metu užfiksuotas rezultatas yra galutinis (tuomet galutinis derybų rezultatas vertinamas taip pat kaip Galutinis pasiūlymas, tiek, kiek tai tinka pagal nuostatos kontekstą).
  4. Jei tiekėjas neatvyksta į derybas ir (arba) nepateikia Galutinio pasiūlymo, jo pasiūlymas yra atmetamas.
  5. Jei Specialiųjų sąlygų 9.2 punkte pažymėta, kad derybos vyks viena po kitos einančiomis pakopomis, LG vadovaujantis Specialiosiose sąlygose nustatytais kriterijais mažins pasiūlymų, dėl kurių deramasi, skaičių. LG tiekėjams, kurių nekviečiami į kitą pakopą, per 3 (tris) darbo dienas nuo atitinkamo sprendimo priėmimo raštu pranešama, kokie pasiūlymai pasirinkti, nurodomos jų pasirinkimo priežastys.

# **GALUTINIŲ PASIŪLYMŲ NAGRINĖJIMAS, VERTINIMAS IR ATMETIMO PRIEŽASTYS**

* 1. Tiekėjai negali dalyvauti susipažinimo su Galutiniais pasiūlymais, Galutinių pasiūlymų nagrinėjimo, vertinimo ir palyginimo procedūrose. Jei Specialiųjų sąlygų 5.2 punkte nurodyta, kad pirkimo objektas skaidomas į dalis – kiekvienos pirkimo objekto dalies Galutiniai pasiūlymai nagrinėjami, vertinami ir palyginami atskirai.
  2. Įvertinęs pateiktų Galutinių pasiūlymų atitiktį pirkimo dokumentuose nustatytiems reikalavimams, LG turi teisę raštu reikalauti tiekėjo pagrįsti siūlomą kainą ar sąnaudas (ar Pasiūlymo sudedamųjų dalių kainas ar sąnaudas), jei jos atrodo per mažos tinkamam Pirkimo sutarties įvykdymui (tiekėjo iki LG nustatyto termino nepagrindusio ar netinkamai pagrindusio siūlomą kainą ar sąnaudas Pasiūlymas atmetamas).
  3. Įvertinus tiekėjo siūlomą kainą ekonominio naudingumo mažėjimo tvarka yra nustatoma pasiūlymų eilė (išskyrus atvejus, kai pasiūlymą pateikia tik vienas tiekėjas). Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tiekėjas, kurio Galutinis pasiūlymas pateiktas anksčiausiai.
  4. Jeigu pagal Specialiųjų sąlygų 4.1 punktą kvalifikaciją įrodančių dokumentų prašoma pateikti tik iš galimo laimėtojo, sudarius pasiūlymų eilę, LG raštu iš tokio tiekėjo prašo per jo nustatytą protingą terminą pateikti dokumentus, kurie patvirtina, kad galimas laimėtojas atitinka reikalavimus tiekėjų kvalifikacijai[[6]](#footnote-7). Tuo atveju, jei galimas laimėtojas iki LG nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, LG šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.
  5. Galutiniuose pasiūlymuose nurodytos kainos ar sąnaudos vertinamos eurais, taip pat pagal sutartį atsiskaitoma eurais. Jeigu Galutiniuose pasiūlymuose kainos ar sąnaudos nurodytos užsienio valiuta, jos perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  6. Nagrinėjant tiekėjo pateiktą Pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ar šių dokumentų ar duomenų trūksta, laikomasi šių sąlygų:
     1. LG raštu, nepažeisdamaslygiateisiškumo ir skaidrumo principų, prašo tiekėją tokius dokumentus ar duomenis patikslinti, papildyti arba paaiškinti per jo nustatytą protingą terminą;
     2. tiekėjas iki LG nustatyto termino raštu privalo atsakyti į prašymą ir patikslinti, papildyti arba paaiškinti pasiūlymą, kaip reikalauja LG (kitu atveju jo pasiūlymas atmetamas);
     3. **tikslinami, papildomi, paaiškinami** ir **pateikiami nauji** gali būti tik dokumentai ar duomenys nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina, pavyzdžiui, dokumentai dėl tiekėjo pašalinimo pagrindų nebuvimo, dėl atitikties kvalifikacijos reikalavimams, dėl atitikties kokybės vadybos sistemos ir (arba) aplinkos apsaugos vadybos sistemos standartams, tiekėjo įgaliojimas asmeniui pasirašyti pasiūlymą, JVS, pasiūlymo galiojimo užtikrinimą patvirtinantis dokumentas ir pan.
     4. kiti (nenurodyti šio skyriaus 13.6.3 punkte) tiekėjo pasiūlymo dokumentai ar duomenys gali būti **tikslinami, pildomi** ir **paaiškinami** (negali būti pateikiami nauji dokumentai ar duomenys). Tikslinant, pildant ir paaiškinant šiuos dokumentus ir duomenis neleidžiama pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
     5. pasiūlymų vertinimo metu radus pasiūlyme nurodytos kainos ar sąnaudų apskaičiavimo klaidų, per LG nurodytą terminą tiekėjo raštu paprašoma ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, tiekėjas gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
     6. LG gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis pirkimo dokumentų reikalavimais, turi būti atmetamas.

# **PASIŪLYMŲ ATMETIMO PRIEŽASTYS**

* 1. LG ekonomiškai naudingiausią pasiūlymą nustato laimėjusiu, jeigu jo pasiūlymas atitinka pirkimo dokumentuose nustatytus reikalavimus, sąlygas ir kriterijus ir, jei buvo reikalaujama, šis tiekėjas per LG nustatytą terminą patikslino, papildė, paaiškino pasiūlymo informaciją ir (ar) pagrindė siūlomą kainą ar sąnaudas.
  2. LG gali nuspręsti nesudaryti sutarties su ekonomiškai naudingiausią pasiūlymą pateikusiu tiekėju ir atmesti jo pasiūlymą, jeigu jis vertina ir nustato, kad laimėjusio tiekėjo pasiūlyta kaina yra per didelė ir nepriimtina (tokiu atveju tokio tiekėjo pasiūlymas atmetamas). Taip pat LG gali nuspręsti nesudaryti sutarties su ekonomiškai naudingiausią pasiūlymą pateikusiu tiekėju, jeigu jis nustato, kad pasiūlymas neatitinka aplinkos apsaugos, socialinės ir (arba) darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Komunalinio sektoriaus pirkimų įstatymo 7 priede nurodytose tarptautinėse konvencijose.
  3. Tiekėjo, kuris negalėtų būti nustatytas laimėtoju pagal šio skyriaus 14.1 punkto nuostatas, pasiūlymas atmetamas.

14.4.Tiekėjo, su kuriuo negali būti sudaroma sutartis pagal Bendrųjų sąlygų 16.6 punkto nuostatas, t. y. nustatoma, kad sutartis kelia grėsmę nacionalinio saugumo interesams, pasiūlymas atmetamas.

# **INFORMAVIMAS APIE PIRKIMO PROCEDŪRŲ REZULTATUS**

* 1. LG dalyviams, išskyrus atvejus, kai Specialiųjų sąlygų 10.1 punkte pažymėta, kad sutartis sudaroma žodžiu, ne vėliau kaip per 5 (penkias) darbo dienas raštu praneša apie priimtą sprendimą nustatyti laimėjusį pasiūlymą, dėl kurio sudaroma sutartis ir pateikia:
     1. šio skyriaus 15.2 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką;
     2. nustatytą pasiūlymų eilę (jei Specialiųjų sąlygų 5.2 punkte nurodyta, kad pirkimo objektas skaidomas į dalis pasiūlymų eilė nustatoma kiekvienai pirkimo objekto daliai);
     3. laimėjusį pasiūlymą (jei Specialiųjų sąlygų 5.2 punkte nurodyta, kad pirkimo objektas skaidomas į dalis laimėtojas nustatomas kiekvienai pirkimo objekto daliai);
     4. informaciją, kad atidėjimo terminas nėra taikomas;

arba nurodo priežastis, dėl kurių priimtas sprendimas nesudaryti sutarties arba pradėti pirkimą iš naujo.

* 1. LG, gavęs dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:
     1. tiekėjui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar sutarties šalių pavadinimus;
     2. tiekėjui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją, kad buvo pasinaudota Bendrųjų sąlygų 11.4.6 punktu, o Komunalinio sektoriaus pirkimų įstatymo 50 straipsnio 6 ir 7 dalyse ar Viešųjų pirkimų įstatymo 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad pirkimo objektas neatitinka nurodyto rezultatų apibūdinimo ar funkcinių reikalavimų.
  2. Šio skyriaus 15.1 ir 15.2 punktuose nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

# **SUTARTIES SUDARYMAS**

* 1. Sutartis sudaroma nedelsiant, atidėjimo terminas nėra taikomas.
  2. Tiekėjas, kurio pasiūlymas nustatytas laimėjusiu, sudaryti sutarties kviečiamas raštu (išskyrus atvejus, kai Specialiųjų sąlygų 10.1 punkte nurodyta, kad sutartis sudaroma žodžiu) ir jam nurodomas laikas, iki kada jis turi sudaryti sutartį.
  3. Laikoma, kad tiekėjas atsisakė sudaryti sutartį, kai yra bent vienas iš šių atvejų:
     1. tiekėjas raštu atsisako ją sudaryti arba nepateikia sutarties įvykdymo užtikrinimą patvirtinančio dokumento, taip pat neįvykdo kitų sutarties nuostatų, be kurių įvykdymo sutartis negali įsigalioti (jeigu tokios nuostatos yra nustatytos);
     2. iki LG nurodyto laiko nepasirašo sutarties;
     3. atsisako sudaryti sutartį Komunalinio sektoriaus pirkimų įstatyme ir pirkimo dokumentuose nustatytomis sąlygomis.
  4. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį. Prieš siūlant sudaryti sutartį, LG patikrina to tiekėjo dokumentus, kurie patvirtina, kad jis atitinka reikalavimus tiekėjų kvalifikacijai[[7]](#footnote-8) ir įsitikina, ar jo pasiūlymas neturi būti atmestas kitais pagrindais.
  5. Sudarant sutartį, joje nekeičiama laimėjusio tiekėjo pasiūlymo kaina, sąnaudos ar kitos sąlygos. Jeigu pasiūlyme kaina ar sąnaudos nurodytos kita valiuta nei eurais, sutartyje kaina ar sąnaudos nurodomos perskaičiuotos eurais pagal Bendrųjų sąlygų 13.5 punkto sąlygą. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka LG pats turi sumokėti PVM į valstybės biudžetą už įsigytą pirkimo objektą, į pasiūlymo kainą ar sąnaudas įskaitytas šis mokestis sudarant sutartį išskaičiuojamas.
  6. Vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis (toliau – Nacionalinio saugumo įstatymas), prieš sudarant sutartį, LG inicijuoja procedūrą, nustatančią, ar numatoma sudaryti sutartis atitinka nacionalinio saugumo interesus ir ar tokia sutartis gali būti sudaroma ir vykdoma. Jeigu ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos. Sprendimą, ar ketinama sudaryti sutartis atitinka nacionalinio saugumo interesus, priima Lietuvos Respublikos Vyriausybė Nacionalinio saugumo įstatyme nustatyta tvarka.

16.7. Tiekėjo, su kuriuo negali būti sudaroma sutartis pagal Bendrųjų sąlygų 16.6 punkto nuostatas, t. y. jeigu nustatoma, kad sutartis gali kelti grėsmę nacionalinio saugumo interesams, pasiūlymas atmetamas.

# **PRETENZIJŲ, IEŠKINIŲ TEIKIMAS IR NAGRINĖJIMAS**

* 1. Tiekėjas pirkimo procedūrų metu turi teisę ginčyti LG veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:
     1. pretenzija turi būti pateikta per 5 (penkias) darbo dienas nuo paskelbimo apie LG priimtą sprendimą dienos arba LG pranešimo raštu apie jo priimtą sprendimą išsiuntimo tiekėjams dienos;
     2. pretenzija teikiama faksu, elektroninėmis priemonėmis arba pasirašytinai per pašto paslaugų teikėją ar kitą tinkamą vežėją.
  2. LG pretenziją nagrinėja laikantis šių reikalavimų:
     1. LG, gavęs pretenziją, nedelsdamas sustabdo pirkimo procedūrą, kol išnagrinėja gautą pretenziją ir priima sprendimą;
     2. LG privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos);
     3. Pateikiant sprendimą dėl pretenzijos LG užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki pasiūlymų pateikimo termino pabaigos, neatskleis tiekėjo, iš kurio buvo gauta pretenzija, tapatybės;
     4. LG nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos pasiūlymų parengimui;
     5. LG neprivalo nagrinėti tiekėjo pretenzijos, kuri pateikta praleidus šio skyriaus 17.1.1 punkte nustatytus terminus, pateikta pakartotinai dėl to paties LG priimto sprendimo arba atlikto veiksmo ir (arba) pateikta po sutarties sudarymo dienos.
     6. Jei LG šio skyriaus 17.2.5 punkte nustatytais atvejais nagrinėja pretenziją, ji laikosi šio skyriaus 17.2.1-17.2.4 punkto reikalavimų.
  3. Tiekėjas, nesutikęs su LG sprendimu arba jei LG per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui Komunalinio sektoriaus pirkimų įstatymo VII skyriuje nustatyta tvarka.

1. *Jei viešasis pirkimas atliekamas pagal Lietuvos Respublikos viešųjų pirkimų įstatymą.* [↑](#footnote-ref-2)
2. *Jei pirkimas atliekamas pagal Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymą.* [↑](#footnote-ref-3)
3. *Tiekėjui dalyvaujant kiekviename pirkime, rekomenduojama pasitikrinti, ar nepasikeitė Bendrųjų sąlygų redakcija, su kuria tiekėjas yra susipažinęs (redakcijos data ir numeris nurodomas šių Bendrųjų sąlygų antraštėje).*  [↑](#footnote-ref-4)
4. *pagal Lietuvos Respublikos viešųjų pirkimų įstatymo 84 straipsnį / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 92 straipsnį.* [↑](#footnote-ref-5)
5. *Reikalavimai tiekėjų kvalifikacijai – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-6)
6. *Reikalavimai tiekėjų kvalifikacijai – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-7)
7. *Reikalavimai tiekėjams – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-8)